Eva Braunová

Eva Braunová (* 6. február 1912, Mníchov – † 30. apríl 1945, Berlín) bola nemecká fotografka, dlhoročná spoločníčka a v posledných hodinách života aj manželka Adolfa Hitlera.

Braunová sa s Hitlerom zoznámila v Mníchove, keď ako 17-ročná pôsobila ako asistentka a modelka jeho osobného fotografa Heinricha Hoffmanna.
Na začiatku ich vzťahu sa dvakrát pokúsila o samovraždu. V roku 1936 sa Braunová stala súčasťou Hitlerovej domácnosti v Berghofe neďaleko Berchtesgadenu v Bavorsku a počas druhej svetovej vojny žila v ústraní. Stala sa dôležitou postavou v Hitlerovom najbližšom okolí, ale na verejných podujatiach s ním sa nezúčastňovala až do polovice roku 1944, keď sa jej sestra Gretl vydala za styčného dôstojníka SS Hermanna Fegeleina.

Dňa 29. apríla 1945 sa zosobášila s Hitlerom v bunkri blízko kancelárstva. Deň potom, keď Červená armáda viedla boje iba niekoľko stoviek metrov od bunkra, spáchala spolu s Hitlerom samovraždu. Zomrela pravdepodobne spolu s Hitlerom prehryznutím kyanidovej ampulky. Hitler sa v momente prehryznutia kyanidovej kapsuly zastrelil. Ich telá boli na Hitlerov rozkaz spálené posádkou bunkra v neďalekom kráteri po bombe.

 Iné projekty 

Kategória:Osobnosti z Mníchova
Kategória:Obete samovrážd
Kategória:Adolf Hitler